Sláva (partizánsky oddiel)

Partizánsky oddiel Sláva bol sformovaný z dobrovoľníkov z Dobšinej a okolia. Bol zaradený ako 5. oddiel do partizánskej brigády Za slobodu Slovanov. Zúčastnil sa bojov na Liptove, Spiši, pri Telgárte, neskôr pôsobil na slovenskomaďarskom pohraničí, kde 36 členov oddielu zahynulo pri výbuch muničného skladu v Slavošovciach. Začiatkom februára sa spojil v priestore Volovských vrchov s postupujúcou Červenou armádou.

História
Oddiel bol sformovaný z dobrovoľníkov z Dobšinej a okolia. Spočiatku mal 30 členov, začiatkom septembra 60 a v októbri 120 členov. Veliteľom oddielu bol L. Sečanský, komisárom JUDr. P. Belák a náčelníkom štábu A. Švehlík. 
Oddiel Sláva sa presunul v auguste z Horehronia na Liptov, kde sa 28. augusta podieľal na obsadení Liptovského Mikuláša. 29. augusta sa presúval cez Liptovský Hrádok do Popradu. 30. augusta prišiel do Levoče. 31. augusta sa zúčastnil bojov pri Kežmarku a Ľubici v rámci neúspešného povstaleckého pokusu dobyť Kežmarok. Po útoku nemeckého úderného pluku tankovej armády z Poľska cez Kežmarok a Poprad sa oddiel Sláva 1. a 2. septembra sa podieľal na neúspešnej obrane Kvetnice. 5. a 6. septembra sa zúčastnil bojov o Telgárt. Neskôr bol trvale presunutý na slovenskomaďarské pohraničie, do štítnickej a slavošovskej doliny. Štáb oddielu sídlil v Čiernej Lehote.

15. októbra sa 7 príslušníkov oddielu odčlenilo a stalo sa základom partizánskeho oddielu Karol pod velením Karola Adlera.

Výbuch v Slavošovciach
Oddiel Sláva si zriadil vo vstupnom objekte papierní základňu a v slavošovských papierňach výrobňu a sklad výbušnín. Dňa 23. októbra potom, ako sa partizáni vrátili z úspešnej akcie (partizáni pri Henckovciach zastavili postup nemeckej autokolóny) došlo v objekte papierní k mohutnému výbuchu, pri ktorom zahynulo 39 osôb. Príčina výbuchu je neznáma, hypotézy zahŕňajú nedbalosť, nepozornosť, aj sabotáž.  V tom čase sa v objekte konala porada odbojárov a členov RNV. Medzi obeťami boli najmä príslušníci oddielu:

Priezvisko a menoPoznámka BELÁK P. JUDr.   Rožňavské Bystré, komisár oddielu Sláva BELÁK J.  Rožňavské Bystré, brat P. Beláka KOŽUCH J.  Rozložná KUŠNIER F.   BARNA J. Štítnik BARTOŠ O.  Hanková SIRKOVSKÝ J.  Rochovce CAHA L.  Radošovce BERO J.  Slavošovce PETÁK J.  Prešov BUŠNIAK J.  Horná Lehota CHLOPKO Jakub   por. MARTVEJEV Sameljuk  ZSSR ROSENBLUTH M.  od Bardejova HRABÁL J.   HRIC L.  Slavošovce ŽIGMUND E.  od Prievidze CZARNY L.  Kamienka KENDER L.  Betliar, civilista

Novým komisárom sa stal Š. Ivančík.

Po prechode povstania na partizánsky spôsob boja sa oddiel rozdelil. Časť oddielu sa pripojila k partizánskemu oddielu Sándor Petöfi, druhá časť v počte asi 50 mužov ustúpila na Kohút, kde sa spojila so štábom a ďalšími oddielmi brigády Za slobodu Slovanov. Oddiely sa museli prebiť z obkľúčenia a presunúť sa do Volovských vrchov. Začiatkom februára sa spojili s postupujúcou Červenou armádou.

Referencie

Kategória:Partizánske jednotky počas Slovenského národného povstania
Kategória:Partizánske organizácie
Kategória:Slavošovce